2. ลักษณะการประกอบธุรกิจ

2.1 ประวัติความเป็นมา

บริษัทเริ่มประกอบธุรกิจผลิตและจัดจำหน่ายผลิตภัณฑ์ไก่สดแช่แข็ง ไก่แปรรูป
และผลพลอยได้จากการชำแหละไก่ ทั้งในประเทศและต่างประเทศตั้งแต่ปี 2524

ในปี 2551 นี้ กลุ่มตระกูลศิริมงคลเกษม ยังคงถือหุ้นในอัตราส่วนร้อยละ 60
ของจำนวนหุ้นที่จำหน่ายได้แล้วทั้งหมดของบริษัท

2.2 ภาพรวมการประกอบธุรกิจของบริษัท

บริษัท จีเอฟพีที จำกัด (มหาชน) (“บริษัท GFPT”) ปัจจุบันมีทุนจดทะเบียน 1,400,000,000
บาท และทุนเรียกชำระแล้ว 1,253,821,000 บาท บริษัท จีเอฟพีที จำกัด (มหาชน)
เป็นบริษัทแม่ของกลุ่มดำเนินธุรกิจชำแหละและแปรรูปผลิตภัณฑ์จากเนื้อไก่ ผลิตภัณฑ์หลักของบริษัท
GFPT ได้แก่ ชิ้นส่วนไก่สดและผลิตภัณฑ์ไก่แปรรูปปรุงสุก และผลพลอยได้จากการชำแหละไก่
ซึ่งจำหน่ายภายใต้เครื่องหมายการค้าของบริษัทและของลูกค้า
โดยจัดจำหน่ายทั้งในประเทศและต่างประเทศ ในปี 2551 บริษัทมีปริมาณการผลิตรวม เท่ากับ
123,000 ตัน จากโรงงานเพียงแห่งเดียวที่ตั้งอยู่ในจังหวัดสมุทรปราการ บริษัท จีเอฟพีที จำกัด
(มหาชน) และบริษัทย่อย ประกอบธุรกิจอุตสาหกรรมการเกษตรครบวงจร
โดยขอบเขตของการดำเนินธุรกิจของบริษัทและบริษัทย่อยจะครอบคลุมตั้งแต่ สายธุรกิจอาหารสัตว์
สายธุรกิจฟาร์มเลี้ยงไก่ปู่ย่าพันธุ์ สายธุรกิจฟาร์มเลี้ยงไก่พ่อแม่พันธุ์ สายธุรกิจฟาร์มเลี้ยงไก่เนื้อ
สายธุรกิจชำแหละและแปรรูปผลิตภัณฑ์จากเนื้อไก่ สายธุรกิจผลิตและจำหน่ายผลิตภัณฑ์อาหารแปรรูป
และสายธุรกิจซื้อ-ขายวัตถุดิบ

การดำเนินธุรกิจของทั้งกลุ่มบริษัท จีเอฟพีที จำกัด (มหาชน) เป็นลักษณะต่อเนื่องครบวงจร
โดยเริ่มต้นตั้งแต่ การลงทุน 96.86% ในบริษัท กรุงไทยอาหารสัตว์ จำกัด (มหาชน) (“บริษัท
KT”) ซึ่งมีทุนจดทะเบียน 400 ล้านบาท บริษัท KT
ดำเนินธุรกิจผลิตอาหารสัตว์ภายใต้เครื่องหมายการค้าของบริษัท ผลิตภัณฑ์หลักของบริษัท KT
คืออาหารสัตว์บกและอาหารสัตว์น้ำ บริษัท KT
จำหน่ายอาหารสัตว์บกโดยเฉพาะอาหารไก่ให้กับบริษัทย่อย ได้แก่ บริษัท MKS, บริษัท FKT
และบริษัท GPB ตลอดจนผู้เลี้ยงสัตว์ทั่วไป สำหรับอาหารสัตว์น้ำ บริษัท KT
จำหน่ายให้กับผู้เลี้ยงสัตว์น้ำทั่วไป ในปี 2551 บริษัทมีกำลังการผลิตรวมเท่ากับ 460,000 ตัน
โดยมีโรงงานผลิตอาหารสัตว์บก 1 แห่ง และมีโรงงานผลิตอาหารสัตว์น้ำ 2 แห่ง ซึ่งโรงงานทั้ง 3
แห่ง ตั้งอยู่ที่จังหวัดสมุทรปราการ นอกจากนี้ บริษัท KT กำลังสร้างโรงงานอาหารสัตว์แห่งใหม่ที่
อ.บ้านบึง จ.ชลบุรี มีกำลังการผลิตเต็มที่ 512,000 ตัน โดยใช้งบประมาณการสร้างประมาณ 800
ล้านบาท ซึ่งคาดว่าจะสามารถเปิดดำเนินการได้ภายในเดือนกุมภาพันธ์ 2552 นี้

บริษัทได้ลงทุน 99.99 % ในบริษัท จีพี บรีดดิ้ง จำกัด (“บริษัท GPB”) โดยมีทุนจดทะเบียน 200
ล้านบาท บริษัท GPB ดำเนินธุรกิจฟาร์มเลี้ยงไก่ปู่ย่าพันธุ์
เพื่อผลิตลูกไก่พ่อแม่พันธุ์แล้วจำหน่ายลูกไก่พ่อแม่พันธุ์ทั้งหมดให้กับบริษัท FKT และบริษัท KT ในปี
2551 บริษัท GPB มีกำลังการผลิตลูกไก่พ่อแม่พันธุ์เท่ากับ 750,000 ตัว โดยมีฟาร์มเลี้ยงไก่ 6
ฟาร์ม ซึ่งฟาร์มทั้งหมดตั้งอยู่ที่จังหวัดชลบุรี

บริษัทได้ลงทุน 99.99 % ในบริษัท ฟาร์มกรุงไทย จำกัด (“บริษัท FKT”) ซึ่งมีทุนจดทะเบียน 350
ล้านบาท บริษัท FKT ดำเนินธุรกิจฟาร์มเลี้ยงไก่พ่อแม่พันธุ์ โดยซื้อไก่พ่อแม่พันธุ์จาก บริษัท GPB
ฟาร์มปู่ย่าพันธุ์ เพื่อนำมาเลี้ยงและผลิตลูกไก่เนื้อ แล้วจำหน่ายลูกไก่เนื้อทั้งหมดให้กับบริษัท MKS
และบริษัท KT ส่วนลูกไก่พ่อแม่พันธุ์ไข่ บริษัท FKT ได้นำเข้ามาเพื่อมาเลี้ยงและผลิตลูกไก่ไข่
โดยจำหน่ายให้กับ บริษัท KT และผู้เลี้ยงอิสระทั่วไปที่ทำฟาร์มเลี้ยงไก่ไข่ ในปี 2551 บริษัท FKT
มีกำลังการผลิตลูกไก่เนื้อเท่ากับ 72 ล้านตัว และลูกไก่ไข่เท่ากับ 6 ล้านตัว
โดยมีฟาร์มเลี้ยงไก่เนื้อจำนวน 5 ฟาร์ม และฟาร์มเลี้ยงไก่ไข่จำนวน 1 ฟาร์ม
โดยฟาร์มทั้งหมดตั้งอยู่ที่จังหวัดชลบุรี

บริษัทได้ลงทุน 99.99 % ในบริษัท เอ็ม.เค.เอส. ฟาร์ม จำกัด (“บริษัท MKS”)
โดยมีทุนจดทะเบียน 550 ล้านบาท บริษัท MKS ดำเนินธุรกิจฟาร์มเลี้ยงไก่เนื้อ
โดยรับซื้อลูกไก่เนื้อจากบริษัท FKT มาเลี้ยงเองจนอายุครบประมาณ 41-43 วัน
แล้วขายไก่เนื้อต่อให้กับบริษัท GFPT เพื่อดำเนินการชำแหละและแปรรูป ในปี 2551 บริษัท MKS
มีกำลังการผลิตรวมเท่ากับ 47 ล้านตัว จากฟาร์มเลี้ยงไก่เนื้อทั้งหมด 10 ฟาร์ม
โดยฟาร์มทั้งหมดตั้งอยู่ที่จังหวัดชลบุรี

บริษัทได้ลงทุน 99.99 % ในบริษัท จีเอฟ ฟูดส์ จำกัด (“บริษัท GFF”) ซึ่งมีทุนจดทะเบียน 40
ล้านบาท บริษัท GFF ดำเนินธุรกิจผลิตและจำหน่ายผลิตภัณฑ์อาหารแปรรูป ผลิตภัณฑ์หลักของบริษัท
GFF คือ ไส้กรอก ซึ่งจำหน่ายภายใต้เครื่องหมายการค้าของบริษัท โดยจำหน่ายผ่านตลาดสด
ตลาดพ่อค้าคนกลาง และตลาดห้างสรรพสินค้า ในปี 2551 บริษัท GFF มีกำลังการผลิตรวมเท่ากับ
5,000 ตัน โดยมีโรงงานอยู่ 1 แห่ง ตั้งอยู่ที่จังหวัดสมุทรปราการ

บริษัทได้ลงทุน 49 % ในบริษัท แมคคีย์ ฟู้ด เซอร์วิสเซส (ประเทศไทย) จำกัด (“บริษัท
McKey”) โดยมีทุนจดทะเบียน 100 ล้านบาท บริษัท McKey
ดำเนินธุรกิจผลิตและจำหน่ายผลิตภัณฑ์อาหารแปรรูป
เพื่อจำหน่ายให้กับร้านแมคโดนัลด์ทั้งในประเทศและต่างประเทศ ในปี 2551
บริษัทมีกำลังผลิตรวมเท่ากับ 15,000 ตัน โดยมีโรงงานอยู่ 1 แห่ง ตั้งอยู่ที่จังหวัดสมุทรปราการ

บริษัทได้ลงทุน 49% ในบริษัท จีเอฟพีที นิชิเร (ประเทศไทย) จำกัด (“บริษัท GFN”)
โดยมีทุนจดทะเบียนเริ่มต้น 1 ล้านบาท (โดยคาดว่าจะเพิ่มทุนเป็น 780 ล้านบาทภายในเดือน
มิถุนายน 2552) บริษัท GFN ดำเนินธุรกิจชำแหละและแปรรูปผลิตภัณฑ์จากเนื้อไก่
สำหรับจำหน่ายไปยังประเทศญี่ปุ่นและประเทศอื่น บริษัท GFN
กำลังจะสร้างโรงงานแปรรูปเนื้อไก่และโรงงานผลิตสินค้าไก่ปรุงสุกที่ อ.บ้านบึง จ.ชลบุรี
ที่มีกำลังการผลิตและแปรรูปเนื้อไก่สูงสุดที่ 75,000 ตันต่อปี และมีกำลังการผลิตไก่ปรุงสุกที่
18,000 ตันต่อปี โดยใช้งบประมาณการสร้าง ประมาณ 1,560 ล้านบาท
ซึ่งคาดว่าจะสามารถเปิดดำเนินการได้ภายในไตรมาส 4 ปี 2553

2.3 โครงสร้างรายได้

+-------------+------+-----+-------+-----+------+------+------+------+
| สายผลิตภัณฑ์   | ดำเน | %   | 2551  | %   | 2550 | %    | 2549 | %    |
|             | ินการ | ของ |       |     |      |      |      |      |
|             |      |     | รายได้ |     | ร    |      | ร    |      |
|             | โดย  | ก   |       |     | ายได้ |      | ายได้ |      |
|             |      | ารถ | (ล้า   |     |      |      |      |      |
|             |      | ือหุ้น | นบาท) |     | (ล้าน |      | (ล้าน |      |
|             |      |     |       |     | บาท) |      | บาท) |      |
+-------------+------+-----+-------+-----+------+------+------+------+
| ชำแ         | GFPT |     | 6,5   | 59  | 4,41 | 5    | 3,89 | 5    |
| หละไก่/แปรรูป |      |     | 95.04 | .97 | 2.40 | 4.33 | 7.67 | 3.98 |
+-------------+------+-----+-------+-----+------+------+------+------+
| อาหารสัตว์    | KT   | 96  | 3,6   | 33  | 3,06 | 3    | 2,95 | 4    |
|             |      | .86 | 65.64 | .33 | 9.63 | 7.80 | 4.62 | 0.92 |
| ไก่พ่อแ       |      |     |       |     |      |      |      |      |
| ม่พันธุ์และลูกไก่ |      |     | 3     | 2   | 25   | 3.15 | 11   | 1.57 |
|             |      |     | 06.40 | .79 | 6.11 |      | 3.61 |      |
+-------------+------+-----+-------+-----+------+------+------+------+
| ปู่ย่าพันธุ์      | GP   | 99  | 7.55  | 0   | 0.98 | 0.01 | 0.31 | 0.01 |
|             |      | .99 |       | .07 |      |      |      |      |
+-------------+------+-----+-------+-----+------+------+------+------+
| โรงฟักไข่     | FKT  | 99  | 1     | 1   | 9    | 1.18 | 6    | 0.84 |
|             |      | .99 | 13.82 | .04 | 6.01 |      | 0.79 |      |
+-------------+------+-----+-------+-----+------+------+------+------+
| ฟา          | MKS  | 99  | 4.27  | 0   | 0.44 | 0.00 | 2.17 | 0.03 |
| ร์มเลี้ยงไก่เนื้อ |      | .99 |       | .04 |      |      |      |      |
+-------------+------+-----+-------+-----+------+------+------+------+
| ผลิตภัณ       | GFF  | 99  | 3     | 2   | 28   | 3.53 | 19   | 2.65 |
| ฑ์อาหารแปรรูป |      | .99 | 03.78 | .76 | 6.41 |      | 1.41 |      |
+-------------+------+-----+-------+-----+------+------+------+------+
| รวม         |      |     | 10,9  | 100 | 8,12 | 100  | 7,22 | 100  |
|             |      |     | 96.50 |     | 1.98 |      | 0.58 |      |
+-------------+------+-----+-------+-----+------+------+------+------+

บริษัท จีเอฟพีที จำกัด (มหาชน) และบริษัทย่อยประกอบธุรกิจอุตสาหกรรมการเกษตรครบวงจร
โดยขอบเขตการดำเนินธุรกิจครอบคลุมตั้งแต่ สายธุรกิจอาหารสัตว์ สายธุรกิจฟาร์มเลี้ยงไก่ปู่ย่าพันธุ์
สายธุรกิจฟาร์มเลี้ยงไก่พ่อแม่พันธุ์ สายธุรกิจฟาร์มเลี้ยงไก่เนื้อ
สายธุรกิจชำแหละและแปรรูปผลิตภัณฑ์จากเนื้อไก่
และสายธุรกิจผลิตและจำหน่ายผลิตภัณฑ์อาหารแปรรูป

ในปี 2551 บริษัทมีรายได้จากธุรกิจชำแหละไก่และแปรรูปจากเนื้อไก่ คิดเป็นร้อยละ 59.97
ธุรกิจอาหารสัตว์คิดเป็นร้อยละ 33.33 ธุรกิจผลิตภัณฑ์อาหารแปรรูปคิดเป็นร้อยละ 2.76
สายธุรกิจเลี้ยงไก่พ่อแม่พันธุ์และลูกไก่ คิดเป็นร้อยละ2.79 ธุรกิจโรงฟักไข่คิดเป็นร้อยละ 1.04
ธุรกิจฟาร์มเลี้ยงไก่ปู่ย่าพันธุ์ คิดเป็นร้อยละ 0.07 และธุรกิจฟาร์มเลี้ยงไก่เนื้อ คิดเป็นร้อยละ
0.04 ตามลำดับ